**Vas Megyei Tekézők Szövetsége**

**9700. Szombathely, Berzsenyi Dániel Tér 2. (Megyeháza)**

**💻** [**www.vasteke.hu**](http://www.vasteke.hu) **🖅** [**info@vasteke.hu**](mailto:info@vasteke.hu)

**✆ +36 30 / 618 97 82 ✆ +36 30 / 618 97 84**

**Bankszámlaszám: 11747006-20226330**

***VERSENYKIÍRÁS***

***Az NB.III. Nyugati csoport 2018-2019. évi***

***Csapatbajnokságára.***

**1, SZERVEZŐ*:***

A bajnokságot a **Vas Megyei Tekézők Szövetsége** (továbbiakban **VTSZ**) rendezi, és a Versenybizottsága irányítja és ellenőrzi.

2. VERSENYBIZOTTSÁG

**Elnök**: Molnár Tibor 06 /30 626 26 23

**Tagok**: Danyi Krisztián 06 /30 560 78 87 Kovács Sándor 06 / 30 239 74 44

Tróbert József 06 / 30 496 03 62 Monostori Anita 06 / 30 227 93 28

**3. A bajnokság célja:** A bajnoki cím és helyezések valamint a feljutásnak és kiesésnek eldöntése.

**4. Résztvevő csapatok:** Azok a Szombathelyi Területi csoportban működő egyesületek és szakosztályok (vasi és zalai), akik a 2018-2019 bajnoki évre nevezésüket kiírt időben leadják.

**5. A bajnokság időszaka:** Őszi fordulók – 2018. szeptembertől,

Tavaszi fordulók – 2019. januártól kezdődően.

**6. LEBONYOLÍTÁS, GURÍTÁSSZÁMOK, VERSENYZÉSI JOG:**

A bajnokság egy csoportban kerül lebonyolításra, 6 x 100 vegyes gurítás, 50 gurításonkénti pályacserével, ember-ember elleni versenyzéssel.

***A Szombathelyi Területi csoportáltal megrendezett NB III. csapatbajnokság a legalacsonyabb osztály lett 2018-2019 bajnoki évtől, ezért engedélyezett a vegyes nemű csapatok indítása. A feljutó bajnoknak tudomásul kell venni, hogy az NB II-ben csak férfiak játszhatnak.***

A versenyzési jog igazolására az érvényes sportolói igazolványt és a MATESZ által kiadott érvényes versenyengedélyt vagy annak másolatát a verseny megkezdése előtt be kell mutatni a játékvezetőnek, hogy a szükséges ellenőrzés elvégezhető legyen.

Csapatbajnokságok találkozóin a mérkőzés megkezdése előtt ½ órával a pályaválasztó továbbiakban /hazai/ csapat köteles valamennyi /maximálisan 10 fő, 6+4 tartalék/ - a csapatban szerepeltetni kívánt - versenyzője nevét felírni a rajtlistára (letölthető a [www.vasteke.hu](http://www.vasteke.hu) honlapról), amelynek sorrendje /6 fő/ a mérkőzés folyamán már nem változtatható. A tartalékok sorrendjére nincs korlátozás. Az ellenfél /továbbiakban vendég/ pedig a mérkőzés megkezdése előtt ¼ órával köteles ugyancsak valamennyi a mérkőzésen szerepeltetni kívánt versenyzője nevét a rajtlistára felírni, mivel párosítási joggal rendelkezik. A rajtlistára rögzítéskor a versenyző érvényes sportigazolványának és versenyengedélyének, vagy a versenyengedély másolatának a helyszínen kell lennie.

**A versenytáblára felírt, illetve a rajtlistán szereplő versenyző kicserélése** (helyette másik versenyző beírása) **az első bemelegítő gurítás után már hivatalos cserének számít. A törölt versenyző a mérkőzésen már nem léphet pályára!**

Az első bemelegítő gurítás megkezdéséig lehetőség van a felírt 6 játékos bármelyikének cseréjére. Cserélni azonban csak a rajtlistán tartaléknak beírt játékossal lehet. Az így kicserélt játékos a továbbiakban nem lehet cserejátékos sem. **Az első bemelegítő gurítás előtti csere nem számít cserének!**

**Amennyiben egy egyesület két csapatot indít** (Szuperligától Megyei osztályokig)**,** az alacsonyabb osztályban szereplő csapat, tartalék csapatnak minősül. Az adott versenyhéten belüli többszöri versenyzési jogot a Versenyszabályzat 3.9. pontjai szabályozzák (12. oldal).

**Ha egy szakosztály két csapatot indít azonos bajnokságban,** meg kell határoznia még a bajnokság indulása előtt azt, hogy az I. és a II. csapat keretét mely játékosok fogják alkotni. A bajnokság folyamán az I. csapat keretébe beosztott játékosok nem szerepelhetnek a II. csapatban, a II. csapat keretébe beosztott játékosok pedig nem szerepelhetnek az I. csapatban. **A bajnokság első fordulója előtti héten az I. és II. csapatok keretét a versenybizottságnak le kell adni!**

**Pályára lépés:** A versenyzők, miután a játékvezetőnél igazolásuk megtörtént, automatikusan engedélyt kapnak a pályára lépésre. A versenyző kötelező bemutatása: A versenyzők pályára lépés után a nézőkkel szemben felállnak, a játéktér pályatesttel határos elülső részén, és a játékvezető bemutatja őket, majd minden pályára lépett versenyző egymással kezet fog.

**Nem hivatalos eredményközlés**: A versenyzők a versenyzés után azon a pályán, ahol a versenyzésüket befejezték, szintén felállnak a játéktér elülső részén, szemben a nézőkkel és a játékvezető ismerteti nem hivatalos eredményüket, majd ismét kezet fognak valamennyi pályán lévő versenyzőtársukkal, s ezután hagyhatják el a pályát.

Minden csapat köteles hazai mérkőzéseit azon a pályán megrendezni, amit előzetesen a Nevezési Lapon megadott, és ahol a bajnokságot megkezdte! Amennyiben pálya meghibásodásából kifolyólag ez nem megoldható, akkor a bajnokságból hátralévő hazai mérkőzéseit pályabérléssel vagy, pályaválasztói jog felcserélésével kell lebonyolítania addig, amíg a hibát ki nem javították!

A pályaválasztó csapat minden bajnoki csoportban – 2 x 50 vegyes gurításonként rendszeresített versenyjegyzőkönyvet köteles vezetni. Különös gondossággal kell beírni a versenyzők versenyengedély számát, ifjúsági versenyzőknél azok születési adatait, - év, hó nap. A nézők tájékoztatását szolgáló falitáblára pályacsereként kell az eredményt felírni, a végeredményt is. A versenyjegyzőkönyv hitelességéért a kiküldött játékvezetők fegyelmileg felelősek. A Versenybizottság a mérkőzések eredményét csak akkor hitelesíti, ha a versenyjegyzőkönyvön mindkét csapatvezető aláírása szerepel. Amennyiben nem szerepel a versenyjegyzőkönyvön mindkét aláírás, úgy a Versenybizottság kivizsgálja az ügyet, és jogerős írásbeli határozatot hoz.

Más településről érkező csapat részére **1 óra várakozási időt** kell biztosítani. **A késésből eredő** **többletköltséget az utazó csapat köteles megtéríteni.** /játékvezetői díj/ **Ha a hivatalos kezdési időre nem érkezik meg a vendégcsapat, de telefonon igazoltan jelzi az Egyesületnek /Játékvezetőnek/ a késés okát és a várható megérkezésük időpontját, /útviszonyok miatti késés, jármű meghibásodás stb./ akkor a játékvezetőnek az alábbiak figyelembevételével kell dönteni a várakozási idő meghosszabbításáról ha nem veszélyezteti a következő, - magasabb osztályú - mérkőzés lejátszását, a felmerülő akadályt a játékvezetőnek – írásban – kell jelentenie a Versenybizottságnak.**

Ha az utazó csapat a várakozási idő leteltéig nem érkezik meg, **- és telefonon sem jelezte érkezésének késését** - a mérkőzést nem kell a hazai csapatnak lejátszani, de a tényt a versenyjegyzőkönyvben rögzíteni kell.

Az utazó csapat 3 napon belül köteles igazoló jelentést küldeni – ez a gépkocsi meghibásodásánál hivatalos javítási igazolás, illetve tömegközlekedési eszközzel való utazás ellehetetlenülése esetén vasúti, vagy buszmenetrendi kivonat – amiből megállapítható, hogy például már nem lehetett volna aznap hazautazni. Ezen kívül ebben az igazoló jelentésben meg kell adni a hazai csapattal már egyeztetett új időpontot is. **Megegyezés hiányában a Versenybizottság tűz ki új időpontot.**

**Azonos településről érkező, valamint a pálya választó csapatra várakozási idő nincs.**

**Valamelyik csapat, kiírt időpontban történő meg nem jelenése esetén, a mérkőzés 2 bajnoki pontja /**mérkőzés lejátszása nélkül**/ a vétlen csapatot illeti meg. /**8-0 és 12-0 szett arányban**/**

**7. A BAJNOKI MÉRKŐZÉSEK EREDMÉNYÉNEK ÉRTÉKELÉSE**

A csapatbajnokságokban az eredmények kiértékeléséről a mindenkori versenykiírás intézkedik. NB III. osztály **ember-ember elleni versenyzéssel** kerül lebonyolításra.

**Szett pontok:** Egy szériánként / 50 vegyes gurításonként/ a győztes 1 szett pontot kap. Győztes az, aki 1 szériában több fát üt. Ha az ütött fa egyenlő, akkor mindkét versenyző 0,5 szett pontot kap. A szett-pontok alapján lehetséges állások: 2 : 0; 1,5 : 0,5; 1 : 1; 0,5 : 1,5; és 0 : 2.

6 fős csapatok esetén a szett pontok lehetséges állása a mérkőzés befejezésekor: 12:0; 11,5:05; 11:1; 10,5:1,5; 10:2; 9,5:2,5; 9:3; 8,5:3,5; 8:4; 7,5:4,5; 7:5; 6,5:5,5; 6:6

**Csapatpontok:** Ha az egymás elleni versenyzők egyike több szett győzelmet arat, /szett pont állás 2 : 0; 1,5 : 0,5; 1 : 1; 0,5 : 1,5; és 0 : 2. /, úgy csapatának 1 csapatpontot szerez. Ha a két egymás ellen versenyző egyszer győz, és egyszer veszít /a szett pont állás 1:1/, a több ütött fát elérő versenyző kapja a csapatpontot. Amennyiben ez is egyenlő, mindkét versenyző csapatának 0,5-0,5 csapatpontot szerez.

**Tabella, bajnoki pontok:**

A győztes csapat a tabellában 2 bajnoki pontot kap, a vesztes csapat 0 pontot. Döntetlen esetén /a csapatpontok állása 6 fős csapatok esetében: 4:4, mindkét csapat 1-1 bajnoki pontot kap. 6 fős csapatok esetén a versenyzők által szerezhető csapatpontok száma 6. A több ütött csapatfáért a csapatok további 2 csapatpontot kapnak. Így a mérkőzés végeredménye lehet: 8:0; 7,5:0,5; 7:1; 6,5:1,5; 6:2; 5,5:2,5; 5:3; 4,5:3,5; 4:4.

**Tabella, bajnoki pontok:**

1.) Tabella pontok csökkenő sorrendjében, aztán

2.) A csapatpontok csökkenő sorrendjében, aztán

3.) A szett pontok csökkenő sorrendjében, aztán

4.) Az egymás ellen elért eredmény dönt.

**8. Feljutás, kiesés:** Az első helyezett csapat jogosult lesz az NB. II-es bajnokságban indulni, (esetlegesen további feljutásokról a MATESZ elnöksége dönt.

**9. Díjazás:** Az első három helyezett csapat serleg és érem (10 db) díjazásban részesül.

**10. Költségek:** A mérkőzéssel kapcsolatos költségek a rendező egyesületet terhelik, a díjazás költségei a rendező szövetséget.

**11. Nevezés:** A nevezésre azon tagegyesület jogosult, akinek nincs díjhátraléka sem a Vas Megyei Tekézők Szövetségénél, sem a Zala Megyei Tekézők Szövetségét,   sem a MATESZ-nél. Nevezni csak a mellékelt nevezési lapon lehet, melynek leadására személyesen van lehetőség **2018. augusztus 06. 14-17:30 óra** között. ( Szombathely, Berzsenyi Dániel Tér 2. sz. alatt. Megyeháza), valamint **eddig az időpontig** a nevezés leadható e-mailban is, azonban az eredeti nevezési lapot és az átutalásról szóló bizonylatot postai úton **be kell küldeni** a VTSZ irodába a nevezési határidőig! **-** *az NB III. bajnokságba* ***újonnan felkerülő klub*** *a* ***bírósági bejegyzését*** *igazoló végzés* **30** *napnál nem régebbi kivonatának másolati példányát.*

Ugyan ezen időben kell befizetni a nevezési díjat

**30.000,- Ft (harmincezer forint)**

**A nevezési díjak befizethetők:**

- a VTSZ folyószámlájára OTP BANK 11747006-20226330 átutalással,

- készpénzzel a nevezés leadásakor,

**12. Sorsolás:** A sorsolást a versenybizottság **2018. augusztus 20-ig elkészíti (az időpontot befolyásolja a MATESZ által elkészített magasabb osztályú sorsolás),** azt a hivatalos honlapon ([www.vasteke.hu](http://www.vasteke.hu)) közzéteszi. **Csak rendkívüli kéréseket vesz figyelembe a VB**, **(ami a nevezési lapon fel van tüntetve, pl: több csapat játszik egy pályán)**.

**13. Óvás, fellebbezés:** A **mérkőzéseket, a mérkőzések időpontját, /a Versenybizottsági, Elnökségi döntéseket/** **7 naptári napon belül lehet írásban megóvni, fellebbezni.** Az óvást, a fellebbezést a VTSZ Versenybizottságához kell benyújtani, egyidejűleg **kötelező befizetni a 10.000.- Ft (tízezer forint) óvási díjat** a VTSZ-nek. **Az óvást, a fellebbezést annak határidőben történő benyújtása és az óvási, fellebbezési díj befizetése, illetve befizetésének igazolása nélkül a Versenybizottság nem tárgyalhatja.** Az óvás, fellebbezés letárgyalása után a Versenybizottság határozatot ad ki, amely **határozat ellen** – annak kézhez vétele utáni **7 naptári** napon belül – **fellebbezni lehet** a VTSZ elnökségéhez, egyidejűleg **kötelező befizetni a 10.000.- Ft (tízezer forint) fellebbezési díjat** a VTSZ-nek.

**A fellebbezést annak határidőben történő benyújtása és a fellebbezési díj befizetése, illetve befizetésének igazolása nélkül az elnökség nem tárgyalhatja.** A fellebbezés letárgyalása után az elnökség határozatot ad ki.

**Érintettség esetén az egyik döntéshozó testület tagja sem vehet részt a határozathozatalban.**

**14. Jogosulatlan szereplés esetén,** a versenybizottság a bajnokság folyamán - óvás nélkül is - hivatalból eljár!

**15. MÉRKŐZÉS IDŐPONTJÁNAK MEGVÁLTOZTATÁSA:**

A mérkőzések napját, kezdési időpontját, valamint a mérkőzések helyszínét kötelezően közölni kell a nevezési lapon.A mérkőzéseket az előre bejelentett időpontban, napon és órai kezdettel kell lebonyolítani, a kiküldött játékvezető közreműködésével. Az ettől eltérő időpontban lejátszásra kerülő mérkőzésen is biztosítani kell a játékvezetők közreműködését. **Az állandó időpont megváltoztatását csak a Versenybizottság engedélyezheti és erről a változásról a soron következő összes hazai mérkőzés előtt a hazai csapat a vendégcsapatot köteles tájékoztatni.**

A mérkőzés időpont változtatás engedélyezését legkésőbb, a mérkőzés eredetileg kitűzött időpontját megelőzően 10 naptári nappal az elhalasztást kérő csapat írásban köteles kérni a VTSZ Versenybizottságától, **valamint csatolni kell** **az érintett ellenfél nyilatkozatát, amiben a mérkőzés új időpontját elfogadja! A mérkőzés időpontjának megváltoztatása elsősorban a két érintett csapat közös megegyezésével lehetséges,** (Az értesítés lehet írásban, személyesen behozva, E-mailen: [info@vasteke.hu](mailto:info@vasteke.hu) vagy postai úton**). A változtatást kérő csapat köteles 3 000.- Ft-ot a VTSZ pénztárába befizetni vagy bankszámlára átutalni független attól, hogy a halasztási kérés milyen indokból történik! Amíg az összeg befizetése nem történik meg, addig a VB a halasztási kérelmet nem tárgyalja és nem engedélyezi semmilyen esetben sem!**

Amennyiben hiányzik a két csapat közös megegyezése, úgy a kezdeményező csapat alapos indokkal fordulhat a versenybizottsághoz, - **a fenti időpontokat betartva** – mely a kérelmet elbírálja és dönt. Az esetleges módosítás új időpontját a versenybizottság határozza meg, melyet a **csapatok** **kötelesek elfogadni**! A mérkőzést **kettő héten** belül pótolni kell (rendkívüli esetben a VB ettől eltérhet)! A kérésről a **Versenybizottság dönt, s döntését a következő heti eredményközlőben hozza nyilvánosságra.**

**Az elutasító döntés esetén a mérkőzést a nevezési lapon megadott eredeti időpontban kell lejátszani. / Vis major kivételével fellebbezésnek helye nincs./**

Ha a Versenybizottság által kitűzött időpontban - *Vis major kivételével* - valamelyik csapat nem jelenik meg, akkor a Versenybizottság a vétlen csapat javára igazolja a mérkőzést 8:0 arányban /csapatpont/, 12:0 szett aránnyal. A vétkes csapatot a Versenybizottság továbbá pontlevonással bünteti, ez az első esetben 1 pont, a következő esetben a bajnokságból történő kizárással és eredményeinek törlésével bünteti.


**Az utolsó 3 fordulóba kisorsolt mérkőzéseket csak az előzetesen kitűzött időpontban lehet *lejátszani, e mérkőzések előbbre hozatalát csak rendkívüli esetben* Versenybizottság engedélyezheti. Az utolsó 3 forduló *elhalasztására nincs lehetőség! (*Vis major kivételével) Engedély nélküli mérkőzés elhalasztása esetén mindkét csapatott 2-2 büntető pont levonással sújtja**. 2015-2016. évi bajnokság sorsolás alapján az utolsó három forduló bármelyik mérkőzésétől távol maradó csapat büntetése 8:0; 12:0 szett pont valamint (1) büntetőpont. Visszaesőként (bajnoki évben már előfordult az érintett csapatnál a ki nem állás) történő újbóli ki nem állást, a Versenybizottság a bajnokságból való kizárással bünteti.

**16.Egyebek:**

* Minden mérkőzésen a hazai csapatnak biztosítani kell a 2012. évi Versenyszabályzat elérhetőségét, mind a hazai, mind a vendégcsapat részére!
* A pályaválasztó csapatok **kötelesek** a bajnoki mérkőzések eredeti jegyzőkönyvét vagy annak másolatát a **mérkőzést követő első munkanapon 10 óráig**, ettől eltérően – kivételes esetekben - a Versenybizottság által meghatározott más időpontig, melyet a VB korábban nyilvánosságra hozott, a VTSZ-nek lehetőleg e-mailen [info@vasteke.hu](mailto:info@vasteke.hu) vagy személyesen leadni. Az eredeti versenyjegyzőkönyvet a csapatoknak a sportév végéig meg kell őrizniük, és óvás esetén, vagy amennyiben a Versenybizottság felszólítja őket, a Szövetségbe haladéktalanul meg kell küldeniük. A mérkőzés eredmény közlésének elmulasztása, illetve **késve teljesítése az első esetben figyelmeztetést** **von maga után.** **További mulasztás vagy mulasztások esetén a vétkes csapatot minden esetben fordulónként 1 (egy) büntetőponttal sújtja a versenybizottság.**
* Hibásan kitöltött Versenyjegyzőkönyv első esetben figyelmeztetés, további esetben 1 büntetőpont levonással jár. **Hibás jegyzőkönyv**: **Olvashatatlan írás**,**nem megfelelő jegyzőkönyv** **használata.** Hibás szett illetve csapatpont megállapítás, Ifjúsági versenyző születési dátum hiánya, **rajtengedély hiánya vagy téves szám beírása** stb.
* **Csonka csapattal történő kiállás** esetében az érintett csapatot a Versenybizottság - már az első alkalommal – 1 büntetőpont levonással bünteti. Második esetben 2 büntetőpont kerül levonásra a csapat korábban megszerzett összes bajnoki pontjából. Három csonka csapattal történő kiállás esetén a bajnokságból törölni kell a csapatot és eredményeit.
* **Az átigazolási időszakot a mindenkori MATESZ átigazolási szabályzat határozza meg!**
* A csapatok által megadott e-mail címre a híradót hétfőn este 20oo-ig küldjük ki. Esetleges rendszerhiba esetén késhet.
* Mérkőzéseket csak szombat – vasárnap lehet játszani. Abban az esetben, ha **mindkét** csapat beleegyezik, ettől el lehet térni.
* **Bajnoki mérkőzést csak 9:00 és 16:00 óra között lehet kezdeni**. A fenti időpontoktól **közös megegyezéssel ettől el lehet térni**, a Versenybizottság egyidejű értesítése mellett!
* **Versenyengedélyek:** Minden csapat köteles a kért versenyengedélyekről készült lista másolatát az első bajnoki forduló előtti hétfőig a szövetségünkhöz eljuttatni! Azt követően kiváltott engedélyeket, a kiváltást követő 5 naptári napon belül kell eljuttatni a szövetségünkhöz. Ugyan így átigazolt játékosról is be kell küldeni az átigazolás tényét. Ennek hiányában jogosulatlan szereplésnek minősül a játékos, minden vonzatával együtt. A Versenybizottság a VTSZ honlapján az érvényben lévő versenyengedélyek megküldését követően megjeleníti.
* **A bajnokságban, szerepelni csak** érvényes, az adott klubhoz tartozó igazolással, versenyengedéllyel, valamint érvényes sportorvosi engedéllyel lehet. Ezek alól **kivétel nincs!** Ezek hiányában jogosulatlan szereplésnek minősül, aki ezekkel nem rendelkezik.
* **Híradók: Felhívjuk a csapatok figyelmét, hogy a híradót minden esetben figyelmesen olvassák el, különös tekintettel a közleményekre, és az ott leírtakat vegyék figyelembe, a későbbi bonyodalmak elkerülése végett!**
* Minden olyan esetben, melyet a versenykiírás nem tartalmaz, az érvényben lévő teke- játék- és versenyszabályok a mérvadóak.

Ezen versenykiírást a Szombathelyi Területi Csoport Versenybizottsága a 2018. július 16. ülésén jóváhagyta.

****

****Vas Megyei Tekézők Szövetsége**

**9700. Szombathely, Berzsenyi Dániel Tér 2.**

**💻** [**www.vasteke.hu**](http://www.vasteke.hu) **🖅** [**info@vasteke.hu**](mailto:info@vasteke.hu)

***NEVEZÉSI LAP***

***Alulírott egyesület benevezzük csapatunkat a 2018-2019. évi***

***Nyugati csoport NB. III-as csapatbajnokságára.***

*Sportegyesület neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Sportegyesület címe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Sportegyesület bírósági bejegyzés száma: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Sportegyesület telefonszáma:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Sportegyesület e-mail címe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Ide kérjük a híradót!* ***Kötelező címet megadni!***

*Tekepálya címe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Tekepálya telefonszáma: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Szakosztályvezető / ügyintéző neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Szakosztályvezető / ügyintéző címe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Szakosztályvezető telefonszáma: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Szakosztályvezető / ügyintéző e-mail címe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Mely napokon és időben játssza hazai mérkőzéseit?:*

*Nap: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Óra: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*A sorsolással kapcsolatos, esetleges kérések:* (Kéréseknél elsősorban azt vesszük figyelembe, ahol több csapat is bérli a pályát!)

***Az NB. III-as bajnokság kiírását tudomásul vesszük és azt magunkra nézve kötelezően elfogadjuk.***

*\_\_\_\_\_\_\_\_\_\_\_\_\_\_\_\_\_\_\_\_\_ 2018. \_\_\_\_\_\_\_\_\_\_\_\_\_\_\_\_\_\_\_ hó \_\_\_\_\_\_\_ nap*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*aláírás ph.*